บาทเปิด 35.21/23 บาทต่อดอลล่าร์ แข็งค่า
เงินบาทเปิดตลาด 35.21/23 บาทต่อดอลล่าร์ แข็งค่าตามภูมิภาคหลังดอลล์อ่อนจากเฟดคงดอกเบี้ย
16 มิ.ย. 2559

เงินบาทเปิดตลาด 35.21/23 บาทต่อดอลล่าร์ แข็งค่าตามภูมิภาคหลังดอลล์อ่อนจากเฟดคงดอกเบี้ย
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.21/23 บาท/ดอลลาร์ แข็งค่าจากปิดตลาดเย็นวานนี้ ที่ระดับ 35.25/26 บาท/ดอลลาร์ เคลื่อนไหวในทิศทางเดียวกับภูมิภาค เนื่องดอลลาร์อ่อนค่าเมื่อเทียบกับค่าเงินสกุลหลัก หลัง คณะกรรมการกำหนดนโยบายการเงินธนาคารกลางสหรัฐ(FOMC) มีมติคงอัตราดอกเบี้ย
"บาทแข็งค่าจากช่วงเย็นวานนี้ หลัง FOMC คงอัตราดอกเบี้ยส่งผลให้ดอลลาร์อ่อนค่า" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทในวันนี้ไว้ที่ 35.15-35.30 บาท/ดอลลาร์
"บาทน่าจะแกว่งตัวในกรอบ เพราะตลาดยังมีความกังวลเรื่องการทำประชามติของอังกฤษ" นักบริหารเงิน กล่าว